29. ΒΑΣΙΛΙΚΟΝ ΔΙΑΤΑΓΜΑ της 22/26 Σεπτ. 1952 Περί χρησιμοποιήσεως παρά των επιχειρηματιών δημοσίων θεαμάτων αυτομάτων μηχανημάτων εκδόσεως εισιτηρίων. Έχοντες υπ’ όψιν την παρ. 4 του άρθρ. 15 του Α.Ν. υπ’ αριθ. 505/1937 «περί κώδικος της φορολογίας των δημοσίων θεαμάτων» ως και την υπ΄ αριθ. 620/1952 γνωμοδότησιν του Συμβουλίου της Επικρατείας, προτάσει του επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Επιτρέπεται η παρά επιχειρηματίου δημοσίου θεάματος (θεατρώνου) χρησιμοποίησις αυτομάτου μηχανήματος εκδόσεως εισιτηρίων. Προς τούτο, επί τη αιτήσει του επιχειρηματίου (θεατρώνου), ο αρμόδιος Οικονομικός Έφορος προβαίνει εις την εξέτασιν του αυτομάτου μηχανήματος και εφ’ όσον διαπιστώσει ότι τούτο πληροί τας εν ταις κατωτέρω οριζομένας προϋποθέσεις, παρέχει έγγραφον άδειαν χρησιμοποιήσεως αυτού. Άρθρ.2.-1.Τα εισιτήρια εκτυπούνται επί ταινίας χάρτου καταλλήλου δια την λειτουργίαν του αυτομάτου μηχανήματος και είναι ηριθμημένα κατ’ αύξοντα αριθμόν, όστις δέον να είναι συνεχής δι’ εκάστην θεατρικήν περίοδον. Έκαστον εισιτήριον δέον να είναι διάτρητον εις το μέσον και να φέρη έντυπον τον τίτλον του θεάματος, την θέσιν δι’ ην παρέχει δικαίωμα εισόδου και το τίμημα της εισόδου, αναγραφομένου διακεκριμένως του δικαιώματος του θεατρώνου και του ποσού του φόρου. 2.Το μηχάνημα δέον να δύναται να περιλάβη τουλάχιστον τόσας σειράς εισιτηρίων όσα είναι τα διαφόρου τιμής εκδιδόμενα παρά της επιχειρήσεως εισιτήρια. Τα εισιτήρια εκάστης τιμής δέον να έχωσι ιδίαν αρίθμησιν και να είναι διαφόρου χρωματισμού. 3.Δι εκάστην σειράν εισιτηρίων το μηχάνημα δέον να διαθέτη ίδιον αριθμητήρα, ο οποίος αυτομάτως να παρακολουθή την έκδοσιν των εισιτηρίων και του οποίου η αρίθμησις δέον να συμφωνή απαραιτήτως προς την αρίθμησιν των αντιστοίχως εκδιδομένων εισιτηρίων, εις τρόπον ώστε εκ μόνου του αριθμητήρος να καθίσταται δυνατός ο έλεγχος και η επαλήθευσις του αριθμού των εκδοθέντων εισιτηρίων. Άρθρ.3.-1.Εις ας επιχειρήσεις έχει εγκριθεί η δι’ αυτομάτου μηχανήματος διάθεσις των εισιτηρίων δεν απαιτείται όπως ταύτα φέρουσι την μέχρι τούδε ενεργουμένην επ’ αυτών ειδικήν επισήμανσιν της Υπηρεσίας. Αντί ταύτης η τοποθέτησις της ταινίας. των εισιτηρίων εντός του μηχανήματος θα ενεργήται επί παρουσία του θεατρώνου, του Ταμείου ή εκπροσώπου τούτου, του ελεγκτού και επόπτου του θεάματος, συντασσομένου σχετικού πρωτοκόλλου, εν ω θα γίνεται μνεία της τιμής των εισαχθέντων εισιτηρίων και του αρχικού και τελικού αριθμού τούτων. Το πρωτόκολλον τούτο συντάσσεται εις διπλούν και υπογράφεται υπό των ανωτέρω, έν δε τούτων παραμένει εις την επιχείρησιν, το δε έτερον παραδίδεται υπό του επόπτου την πρωΐαν της επομένης εις τον Οικονομικόν Έφορον. 2.Μετά την τοποθέτησιν των εισιτηρίων παρουσία των ανωτέρω ενεργείται ασφαλιστική μολυβδοσφράγισις του μηχανήματος υπό του ελεγκτού δι’ ειδικού σημάντρου της υπηρεσίας, εις τρόπον ώστε ν’ αποκλείεται το άνοιγμα του μηχανήματος προς τοποθέτησιν εν αυτώ νέας ταινίας εισιτηρίων και πάσα καταστρατήγησις άνευ ρήξεως της μολυβδοσφραγίδος. Σελ.157 Φορολογία Δημοσίων Θεαμάτων 28.Β.α.28α-29 3.Η ανωτέρω μολυβδοσφράγισις ενεργείται δια της τοποθετήσεως μολυβδίνου κυλίν δρου διαμέτρου 1,7 εκατοστομέτρων και ύψους (πάχους) 7 χιλιοστομέτρων. Ο κύλινδρος ούτος φέρει επί της παραπλεύρου κυλινδρικής επιφανείας και εις το μέσον του ύψους του δύο οπάς τετραγώνου πλευράς 4 χιλιοστομέτρων απεχούσας αλλήλων κατά 2 χιλιοστόμετρα, φερομένας εις σύμπτωσιν. Οι μολύβδινοι κύλινδροι πιέζονται δια μηχανήματος μολυβδοσφραγίσεως (ηλάγρα) της οποίας αι επίπεδοι επιφάνειαι πιέσεως έχουσι διάμετρον 1,3 εκατοστομέτρων. Η μία των επιφανειών τούτων φέρει αναγλύφους τας λέξεις ΟΙΚΟΝ. ΕΦΟΡΙΑ…... εις το μέσον δε τον εις τας σφραγίδας των δημοσίων υπηρεσιών εικονιζόμενον θυρεόν μετά στέμματος. Άρθρ.4.-1.Ο φόρος δημοσίων θεαμάτων ο αναλογών εις την εντός του μηχανήματος τοποθετουμένην σειράν εισιτηρίων προκαταβάλλεται. Εις περίπτωσιν καθ’ ην ο θεατρώνης, βάσει της συνήθους κινήσεως του θεάματος, προβλέπει ότι κατά τας παραστάσεις της ημέρας, δεν θέλει διατεθή το σύνολον των εντός του μηχανήματος τοποθετουμένων εισιτηρίων, δύναται να αιτήσηται την καταβολήν του φόρου του αναλογούντος υπό του προβλεπομένου αριθμού των διατεθησομένων εισιτηρίων, πάντως εις ακεραίας εκατοντάδας. 2.Επί του εκδιδομένου διπλοτύπου εισπράξεως του φόρου δέον ν’ αναγράφηται υποχρεωτικώς υπό του επιμελητού εισπράξεως η τιμή και αύξων αρχικός και τελικός αριθμός των εισιτηρίων δι’ α εγένετο δια τούτου καταβολή του φόρου. 3.Απαγορεύεται εις τον θεατρώνην όπως διαθέτη εισιτήρια των οποίων δεν έχει προκαταβάλη τον φόρον. Άρθρ.5.-Ο Θεατρώνης υποχρεούται προ της ενάρξεως του θεάματος να επιδείξη εις τον επί του ελέγχου του φόρου Δημοσίων Θεαμάτων υπάλληλον το διπλότυπον καταβολής του φόρου των εισιτηρίων τα οποία προτίθεται να διαθέση. Άρθρ.6.-Κατά τα λοιπά εξακολουθούσι εφαρμοζόμεναι αι περί φορολογίας δημοσίων θεαμάτων εν ισχύϊ διατάξεις. Άρθρ.7.-Πάσα παράβασις των διατάξεων του παρόντος επάγεται τας κυρώσεις του άρθρ. 29 του Α.Ν. 505 «περί κώδικος φορολογίας Δημοσίων Θεαμάτων». Εις αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. Σελ. .158 